અમેરિકાના હોલિવુડ સહિતના સેલેબ્રિટીઝ તેમના પેશન્ટ રહી ચૂક્યા છે. ડૉ. જતીન શાહ નસીબમાં વિશ્વાસ રાખે છે. ડૉ. શાહે કહ્યું કે, “ભણવાનું પૂરું કર્યા પછી હું ભારત પાછો આવીને અહીંની ટોપ હોસ્પિટલમાં પ્રેક્ટિસ કરવા ઈચ્છતો હતો. હ્યુસ્ટનમાં એક કોન્ફરંસમાં જોબ ઈન્ટરવ્યૂ પણ રાખવામાં આવ્યા હતા અને ઈંટરવ્યૂ બાદ મને જોબ મળી ગઈ. સંજોગોવશાત મેં નોકરી સ્વીકારી અને ત્યાં રહીને પ્રેક્ટિસ કરવાનું નક્કી કર્યું. અમેરિકા જાતિ અને ધર્મને ધ્યાનમાં લીધા વિના ટેલેન્ટને પ્રોત્સાહન આપે છે. છેલ્લા 40 વર્ષોમાં મેં ક્યારેય અસામનતાનો સામનો નથી કર્યો.”